Zik-nni, yella yiwen n urgaz iɛawed zwaj yuɣ tameṭṭut ya laṭif, tsemɣar iman-is d axeṣar, tettzuxu maci d kra ara yamen ḥed. Tesɛa snat n tullas am nettat ttemcabint ɣur-s di kullec. Argaz isɛa si tmeṭṭut tamezwarut yiwent n teqrurt, yefka-as Ṛebbi ul meqqer yerna ḥninet, ulac win itt-yecban, tarfed-d siwa ayen yelhan ɣer yemma-s, ad tiṛḥem Ṛebbi d tameṭṭut d wawal ulac timital-is neɣ win itt-yifen.